CELEX: 32016D0050
Language: hu
Date: 2016-01-18 00:00:00
Title: A Tanács (KKBP) 2016/50 határozata (2016. január 18.) az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) szóló 2014/219/KKBP határozat módosításáról

19.1.2016   
            
            
               HU
            
            
               Az Európai Unió Hivatalos Lapja
            
            
               L 12/48
            
         A TANÁCS (KKBP) 2016/50 HATÁROZATA
   (2016. január 18.)
   az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) szóló 2014/219/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2014. április 15-én elfogadta az Európai Unió mali KBVP-missziójáról (EUCAP Sahel Mali [helyesen: EUCAP Száhil Mali]) szóló 2014/219/KKBP határozatot (1), amely az EUCAP Száhil Mali kezdetétől számított 24 hónapig van hatályban.
            
         
               (2)
            
            
               A Tanács 2015. január 19-én elfogadta a 2014/219/KKBP határozat módosításáról szóló (KKBP) 2015/76 határozatot (2), amely 2015. január 15-ével elindította az EUCAP Száhil Malit és a 2016. január 14-ig tartó időszakra meghatározta a pénzügyi referenciaösszeget.
            
         
               (3)
            
            
               A 2014/219/KKBP határozatot módosítani kell annak érdekében, hogy meghatározza a 2016. január 15-től2017. január 14-ig terjedő időszakra vonatkozó pénzügyi referenciaösszeget,
            
         ELFOGADTA EZT A HATÁROZATOT:
   1. cikk
   A 2014/219/KKBP határozat a következőképpen módosul:
   
               1.
            
            
               A 14. cikk (1) bekezdése a következő albekezdéssel egészül ki:
               „Az EUCAP Száhil Malival járó kiadások fedezésére szánt pénzügyi referenciaösszeg a 2016. január 15-től2017. január 14-ig terjedő időszakra 14 850 000EUR.”;
            
         
               2.
            
            
               A 14. cikk (2) bekezdése helyébe a következő szöveg lép:
               „(2)   Valamennyi kiadást az Unió általános költségvetésére alkalmazandó eljárásoknak és szabályoknak megfelelően kell kezelni. Természetes és jogi személyek korlátozás nélkül részt vehetnek az EUCAP Száhil Mali keretében kiírt közbeszerzési pályázatokon. Ezenkívül az EUCAP Száhil Mali keretében vásárolt áruk esetében nem kell alkalmazni az áruk származására vonatkozó szabályt. Az EUCAP Száhil Mali – a Bizottság jóváhagyásától függően – technikai megállapodásokat köthet tagállamokkal, a fogadó állammal, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUCAP Száhil Mali számára való biztosítása érdekében.”.
            
         2. cikk
   Ez a határozat az elfogadásának napján lép hatályba.
   Ezt a határozatot 2016. január 15-től kell alkalmazni.
   
      Kelt Brüsszelben, 2016. január 18-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali) (HL L 113., 2014.4.16., 21. o.).
   
      (2)  A Tanács (KKBP) 2015/76 határozata (2015. január 19.) az Európai Unió mali KBVP-missziójának (EUCAP Száhil Mali) elindításáról és a 2014/219/KKBP határozat módosításáról (HL L 13., 2015.1.20., 5. o.).